Id-Direttiva tal-Kummissjoni 2004/57/KE
tat-23 ta' April 2004
dwar l-identifikazzjoni ta' affarijiet pirotekniċi u ċertu munizzjon għall-iskopijiet tad-Direttiva tal-Kunsill 93/15/KEE dwar l-armonizzazzjoni tad-dispożizzjonijiet li għandhom x'jaqsmu mat-tqegħid fis-suq u s-sorveljar ta' splussiv għall-użu taċ-ċivil
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat id-Direttiva tal-Kunsill 93/15/KEE tal-5 ta' April 1993 dwar l-armonizzazzjoni tad-dispożizzjonijiet li għandhom x'jaqsmu mat-tqegħid fis-suq u s-sorveljar ta' splussiv għall-użu taċ-ċivil [1] u b'mod partikolari l-Artikolu 13(3) tiegħu,
Billi:
(1) Id-Direttiva 93/15/KEE tapplika għal materjal splussiv u affarijiet li huma konsidrati hekk fir-Rakkomandazzjonijiet tan-Nazzjonijiet Uniti dwar it-trasport ta' merkanzija perikoluża u li jaqgħu fil-Klassi 1 ta' dawk ir-rakkomandazzjonijiet. Madankollu, l'affarijiet Pirotekniċi huma espressivament esklużi mill-iskop ta' dik id-Direttiva.
(2) Għalhekk, sabiex tassigura l-uniformità fl-applikazzjoni tad-Direttiva 93/15/KEE madwar il-Komunità, hu neċessarju li jiġu identifikati, b'riferenza għar-rakkomandazzjonijiet tan-Nazzjonijiet Uniti, affarijiet li huma konsidrati bħala pirotekniċi.
(3) Ċerti affarijiet li jaqgħu f'Klassi 1 tar-rakkomandazzjonijeit tan-Nazzjonijiet Uniti għandhom funzjoni doppja, minħabba li tista' tużahom bħala splussivi jew affarijiet pirotekniċi. Għalhekk għandha issir dispożizzjoni, fl-interess ta' l-applikazzjoni konsistenti tad-Direttiva 93/15/KEE, għall-identifikazzjoni ta' dawk l-artikoli f'termini tal-karattru predominanti, jiġifieri, bħala splussivi jew affarijiet pirotekniċi.
(4) Il-miżuri prevvisti f'din id-Direttiva huma bi qbil ma' l-opinjoni tal-Kumitat stabbilit skond l-Artikolu 13 tad-Direttiva 93/15/KEE,
ADOTTAT DIN ID-DIRETTIVA:
Artikolu 1
L-Anness I mal-listi ta' din id-Direttiva, għall-iskopijiet ta' l-implimentazzjoni u parti mit-tielet inċiż ta' l-Artikolu 1(3) tad-Direttiva 93/15/KEE, l-artikoli ikkonsidrati fir-rakkomandazzjonijiet relevanti tan-Nazzjonijiet Uniti li huma artikoli pirotekniċi jew munizzjon.
Artikolu 2
L-Anness II tal-listi ta' artikoli f'din id-Direttiva li għalihom hija rikjesta determinazzjoni, għall-iskopijiet li jiġi implimentat it-tieni inċiż ta' l-Artikolu 1(3) tad-Direttiva 93/15/KEE, dwar jekk dawk l-affarijiet humiex affarijiet pirotekniċi jew splussivi.
Artikolu 3
1. L-Istati Membri għandhom jaddottaw u jippubblikaw, sa' mhux aktar tard mill-31 ta' Diċembru 2004, il-liġijiet, ir-regolamenti u d-dispożizzjonijiet neċessarji sabiex ikunu konformi ma' din id-Direttiva. Huma għandhom jikkomunikaw malajr lill-Kummisjoni t-test ta' dawk id-dispożizzjonijiet u mejda ta' korrelazjzoni bejn dawk id-dispożizzjonijiet u din id-Direttiva.
Huma għandhom japplikaw dawn id-dispożizzjonijiet mill-31 ta' Jannar 2005.
Meta l-Istati Membri jadottaw dawn id-dispożizzjonijiet, dawn għandu jkollhom riferenza għal din id-Direttiva jew għandhom ikunu akkumpanjati bit-tali riferenza fl-okkazzjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir it-tali riferenza.
2. L-Istati Membri għandhom jikkomunikaw lill-Kummissjoni t-testijiet tad-dispożizzjonijiet ewliena tal-liġi nazzjonali li huma jadottaw fil-qasam kopert b'din id-Direttiva.
Artikolu 4
Din id-Direttiva għandha tidħol fis-seħħ fl-20 jum wara dik tal-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 5
Din id-Direttiva hi indirizzata lill-Istati Membri.
Magħmula fi Brussel, fit-23 ta' April 2004.